
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 


2. Τις διατάξεις του άρθρου 117 παράγρ. 3 του Συντάγματος της 
Χώρας. 


ΑΠΟΦΑΣΕΙΣ 

Κήρυξη ως αναδασωτέας έκτασης 14,110 στρεμμάτων στη θέση 
«Σολομονή» της Κοινότητας Ακόβου του Νομού Αρκαδίας. .. 1 
Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Καμήλεζα» Κοινότητας Δροσιάς Χαλκίδας Ν. Εύ¬ 


βοιας... 2 

ΠΟΛΕΟΔΟΜΙΑ 

' ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
Αθήνα επί της οδού Σόλωνος 8 και καθορισμός ειδικών όρων και 

περιορισμών δόμησης. 3 

Χαρακτηρισμός ως διατηρητέου του κτιρίου επί της οδού Σόλωνος 6 
στην Αθήνα και καθορισμός ειδικών όρων και περιορισμών δόμη¬ 
σης. 4 

Χαρακτηρισμός ως διατηρητέου του κτιρίου που βρίσκεται στην 

Αγία Μαρίνα Ζακύνθου. 5 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή «Μεταξουργείο» του Δήμου Αθηναίων και ειδικότερα επί 
των οδών Μ. Αλεξάνδρου 50 και Μυλλέρου και καθορισμός ειδι¬ 
κών όρων και περιορισμών δόμησης. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 607 (1) 

Κήρυξη ως αναδασωτέας έκτασης 14,110 στρεμμάτων στη θέση «Σο- 
λομονή» της Κοινότητας Ακόβου του Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις περί διοικητικής αποκέντρωσης διατάξεις. 


3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

γ) Του άρθρου 34 παρ. 4. 

4. Τις διαταγές του Υπουργείου Γεωργίας, 
α) 160417/1180/1980. 

β) 182447/3049/1980. 

5. Την 829/10.4.1989 πρόταση του Δασαρχείου Τρίπολης περί κή¬ 
ρυξης αναδασωτέας, της αναφερόμενης στο θέμα έκτασης. 

6. Το γεγονός ότι η πιο πάνω έκταση καταστράφηκε από πυρκαγιά 
που έγινε στις 31 Μαρτίου 1989, αποφασίζουμε: 

Κηρύσσουμε αναδασωτέα, με σκοπό την αναδάσωση της δασικής' 
βλάστησης και τη διατήρηση του δασικού χαρακτήρα της έκτασης, τη 
δημόσια δασική έκταση των δεκατεσσάρων στρεμμάτων και 110 τετρ. 
μέτρων (14,110 στρεμ.), που βρίσκεται στη θέση «Σολομονή» της Κοι¬ 
νότητας Ακόβου του Νομού Αρκαδίας και προσδιορίζεται από τα στοι¬ 
χεία Α-Β-Γ-Δ-Ε-Ζ-Η-Α, όπως φαίνεται στο συνημμένο διάγραμμα, το 
οποίο αποτελεί αναπόσπαστο μέρος της απόφασης αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με αγροτικό δρόμο και εξωκκλήσι Αγ. Σολομονή. 

Νότια: Με αγρούς κατοίκων Ακόβου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 11 Απριλίου 1989 

Ο Νομάρχης 
Γ. ΗΛΙΑΚΟΠΟΥΛΟΣ 

2,949 


Αριθ. Φ.121/8036 (2) 

Καθορισμός των ορίων του αιγιαλοϋ και δημιουργία ζώνης παραλίας 
στη θέση «Καμήλεζα» Κοινότητας Δροσιάς Χαλκίδας Ν. Εύβοιας, 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν, 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980 και 

β) Του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/Β'/26.4.1982) κοινής από¬ 
φασης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών». 

3. Την από 23.3.89 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Καμήλεζα» Κοινότη¬ 
τας Δροσιάς Χαλκίδας και το από 25.9.1987 με κλίμακα 1:500 τοπο¬ 
γραφικό διάγραμμα Ν. Κασιώνη, μηχανικού, που θεωρήθηκε την 
25.9.1987 από τη Δ/νση Τ.Υ. της Νομαρχίας Εύβοιας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/151/89/4.4.89 έγγραφό του. 

5. Τις διατάξεις του άρθρου 1 της παραγρ. 1 του Ν. 3200/1955 
(ΦΕΚ 97/Α'/1955) «περί διοικητικής αποκεντρώσεως», σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από της 
κατά το άρθρο 1 παράγραφος 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παράγρ. 5 του Π.Δ. 71/ 
25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

1. Ακυρώνουμε τη Φ.121/10285/6.6.88 προηγούμενη απόφασή 
μας λόγω μη καθορισμού σε αυτή παλαιού αιγιαλού. 

2. Επικυρώνουμε την από 23.3.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 25.9.1987 τοπογραφικό διάγραμμα .που τη συνο¬ 
δεύει, το οποίο συντάχθηκε από το Ν. Κασιώνη, μηχανικό, με κλίμακα 
1:500 και θεωρήθηκε την 25.9.1987 από τη Δ/νση Τ.Υ. της Νομαρ¬ 
χίας Εύβοιας, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση «Καμήλεζα» Κοινότητας Δρο¬ 
σιάς Χαλκίδας, με κίτρινη γραμμή τα όρια της παραλίας στην ίδια θέση 
και με μπλε γραμμή τον παλαιό αιγιαλό. 

Η απόφαση αυτή, μαζί με την έκθεση και το διάγραμμα που προανα- 
φέραμε, να δημοσιευτούν στην Εφημερίδα της Κυβερνήσεως. 

Χαλκίδα, 6 Απριλίου 1989 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ, ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον επανακαθορισμό των ορίων του αιγιαλού στη θέση «Καμήλεζα» 
της Κοινότητας Δροσιάς Χαλκίδας μπροστά στην ιδιοκτησία του Γε¬ 
ωργικού Πιστωτικού Συν/σμού Δροσιάς. 

Στη Χαλκίδα σήμερα, 23 Μαρτίου 1989, οι υπογραφόμενοι: 

1. Σωτήρης Κοπτσέλης, αναπλ. του προϊστ. Δ.Τ.Υ. Χαλκίδας, σαν 


Πρόεδρος. 

2. Χρήστος Κωστούρος, αναπλ. του Δ/ντή Τεχν. Υπηρεσιών Ν. Εύ¬ 
βοιας, ως μέλος. 

3. Δημήτρης Παπαζαφείρης, Λιμενάρχης Χαλκίδας, σαν μέλος, που 
αποτελούμε την «Επιτροπή καθορισμού ορίων αιγιαλού και παραλίας 
και θέσεων αμμοληψίας», η σύνθεση της οποίας έχει καθορισθεί με την 
0.208/181/26.4.82 κοινή απόφαση των Υπουργών Προεδρίας της 
Κυβέρνησης και Οικονομικών και με την αριθ. 6.600/21.3.89 από¬ 
φαση Νομάρχη Εύβοιας, μεταβήκαμε επιτδπου στην περιοχή που προα- 
ναφέραμε την 22 Μαρτίου 1989. 

Αφού λάβαμε υπόψη: 

1. Την από 28.2.1989 αίτηση του Γεωργικού Πιστωτικού Συν/ 
σμού Δροσιάς, δια της οποίους ζητείται ο καθορισμός των ορίων αιγιοιλού 
στην παραπάνω περιοχή. 

2. Το από 25.9.1987 με κλίμακα 1:500 τοπογραφικό διάγραμμα 
του Μηχοινικού Ν. Κασιώνη σε μία (1) πινακίδα που ελέγχθηκε για την 
οικρίβεια της αποτύπωσης την 25.9.1987 και θεωρήθηκε από τη 
Δ.Τ.Υ. της Νομαρχίοις Εύβοιοις την 25.9.1987, όπως ορίζει το άρθρο 
20 του Ν. 719/77. 

3. Τις διατάξεις του Α.Ν. 2344/40, όπως αυτός τροποποιήθηκε κα¬ 
θώς και τη σχετική Δικαστηριακή και Διοικητική Νομολογία. 

4. Τη από επιτόπιο μετάβαση σχηματισθείσα αντίληψη για το πλάτος 
της βρεχομένης ζώνης της ξηράς και άλλα συναφή στοιχεία, δηλαδή: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, τίτλος ιδιοκτησίας, έγγραφα Γ.Ε.Ν., προηγούμενοι καθορι¬ 
σμοί σε γειτονική περιοχή κ.λπ., καθώς και τα συμπεράσματα που εξή- 
χθηκαν κατά την κρίση της Επιτροπής. 

6. Τον καθορισμό των οριογραμμών αιγιοιλού - παροιλίας στην ίδια 
θέση «Παροιλία Δροσιάς», όπως οιναφέρεται στη με αριθ. πρωτ. 10285/ 
6.6.88 απόφαση του Νομάρχη Εύβοιας και η οποία δημοσιεύθηκε στο 
ΦΕΚ 472/Δ'/6.7.88. 

7. Τις συνημμένες δύο (2) εκθέσεις ένορκης εξέτασης, τις οποίες 
έλαβε υπόψη η επιτροπή για τον καθορισμό της οριογραμμής του πα¬ 
λαιού αιγιαλού που δεν είχαιν γίνει στον αρχικό καθορισμό των οριο¬ 
γραμμών αιγιαλού - παραλίας, αποφασίζει: 

1. Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιοιλού με κόκκινη συνεχή πολυγωνική 
γραμμή 1, 2,... 9 (την ίδια που καθορίστηκε με την από 3.3.88 έκθεση 
της επιτροπής). 

β) Την οριογραμμή της παραιλίοις με συνεχή κίτρινη πολυγωνική 
γραμμή 1', 2", ... 9' (την ίδια που καθορίστηκε με την από 3.3.88 έκ¬ 
θεση της επιτροπής). 

2. Αποφαίνεται ότι υπάρχει παλαιός αιγιαλός και καθορίζει τούτον με 
συνεχή κυανή πολυγωνική γραμμή 1”, 2”,... 9", της οποίας οι κορυφές 
εξασφαλίζονται με συντεταγμένες από το Κρατικό δίκτυο. 

3. Δεν υπάρχουν χτίσματα στη ζώνη της παροιλίας. 

Η Επιτροπή 

Σ. ΚΟΠΤΣΕΛΗΣ, X. ΚΩΣΤΟΥΡΟΣ, Δ. ΠΑΠΑΖΑΦΕΙΡΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 37175/1841 (3) 

Χαρακτηρισμός ως διατηρητέου του κτιρίου που βρίσκεται στην Αθήνα 

επί της οδού Σόλωνος 8 και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (ΦΕΚ 210/Α'), όπως τροποποιή¬ 
θηκαν με το άρθρο 1 (παρ. 1 και 2) του Ν. 1772/1988 «τροποποίηση 
διατάξεων του Ν. 1577/1985 «Γενικός Οικοδομικός Κανονισμός» και 
άλλες σχετικές διατάξεις» (ΦΕΚ 91/Α'). 

2. Τις διατάξεις της αριθ. 15883/1903/8.2.1988 κοινής απόφα¬ 
σης του Υπουργού Προεδρίας της Κυβέρνησης και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
142/Β·). 

3. Την από 15.7.88 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Τις από 26.9.88 και 27.9.88 (αριθ. πρωτ. 67235/8474 και 
67358/8489) απόψεις των ενδιαφερομένων. 

5. Την από 27.2.89 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών επί των απόψεων των 
ενδιαφερομένων, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων και επί της οδού Σόλωνος 8 
φερόμενο ως ιδιοκτησία Γεωργίου Χατζηθεοδώρου και του Εθνικού και 
Καποδιστριακού Πανεπιστημίου Αθηνών, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 1:1.000, που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την αριθ. 37175/89 πράξη του. Ακριβές αντίγραφο του δια¬ 
γράμματος αυτού θα είναι αναρτημένο για 20 ημέρες τουλάχιστον στο 
Τμήμα Αρχείου Σχεδίων της Διεύθυνσης Τοπογραφικών Εφαρμογών 
του Υπουργείου Περιβάλλοντος, Χωροταξίας και Δημοσίων Έργων 
από τη δημοσίευση της απόφασης αυτής στην Εφημερίδα της Κυβερνή- 
σεως για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων της κυρίας όψης του. 

3. Επιτρέπεται η ανακατασκευή του εσωτερικού του κτιρίου με νέο 
φέροντα οργανισμό, η επέκταση του ημιυπόγειου καθώς και η υπερύ- 
ψωση της στάθμης της οροφής του ημιυπόγειου, εφόσον δεν θίγεται η 
κύρια όψη του κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό καθώς και για την το¬ 
ποθέτηση επιγραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 37174/1840 (4) 

Χαρακτηρισμός ως διατηρητέου του κτιρίου επί της οδού Σόλωνος 6 
στην Αθήνα και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 του Ν. 1577/1985 «Γενικός 
Οικοδομικός Κανονισμός» (ΦΕΚ 210/Α'), όπως τροποποιήθηκε με τις 
διατάξεις του Ν. 1772/1988 «τροποποίηση διατάξεων του Ν. 1577/> 

1985 «Γενικός Οικοδομικός Κανονισμός» και άλλες σχετικές διατάξεις» 
(ΦΕΚ 91/Α’). 

2. Την αριθ. Γ4Δ/15883/1903/8.2.1988 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β'). 

3. Την από 15.7.88 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. ; Τις αριθ. 67358/27.9.88 και 3877/3.2.89 αιτήσεις του Γεωρ¬ 
γίου Χατζηθεοδώρου. 

5; Την από 27.2.89 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών επί των απόψεων του 
ανωτέρω, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων και επί της οδού Σόλωνος 6 
φερόμενο ως ιδιοκτησία Γεωργίου Χατζηθεοδώρου, όπως αυτό φαίνεται 
με μαύρη διαγράμμιση στο σχετικό πρωτότυπο διάγραμμα σε κλίμακα 
1:1.000, που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την αριθ. 37174/89 πράξη του. Ακριβές 
αντίγραφο του διαγράμματος αυτού θα είναι αναρτημένο για 20 ημέρες 
τουλάχιστον στο Τμήμα Αρχείου Σχεδίων της Διεύθυνσης Τοπογραφι¬ 
κών Εφαρμογών του Υπουργείου Περιβάλλοντος, Χωροταξίας και Δη¬ 
μοσίων Έργων από τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, «αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων της κυρίας όψης του. 

3. Επιτρέπεται η ανακατασκευή του εσωτερικού του κτιρίου με νέο 
φέροντα οργανισμό. 

4. Επιτρέπεται επίσης η προσθήκη καθ’ ύψος δύο (2) ορόφων σε 
εσοχή και σε απόσταση 5,40 μ. από την υφιστάμενη όψη του κτιρίου, 
αμέσως μετά την κορυφογραμμή της κεραμοσκεπούς στέγης. 

5. Το ανώτατο ύψος του κτιρίου ορίζεται σε 17,05 μέτρα. 

6. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίορ. 

7. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 37176/1842 (5) 

Χαρακτηρισμός ως διατηρητέου του κτιρίου που βρίσκεται στην Αγία 
Μαρίνα Ζακύνθου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (ΦΕΚ 210/Α'), όπως τροποποιή¬ 
θηκαν με το άρθρο 1 (παρ. 1 και 2) του Ν. 1772/1988 «τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις» 
(ΦΕΚ 91/Α'). 

2. Τις διατάξεις της αριθ. Γ4Δ/15883/1903/8.2.1988 κοινής 
απόφασης του Υπουργού Προεδρίας της Κυβέρνησης και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
(ΦΕΚ 142/Β'). 

3. Την από 5.7.1988 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 1.9.1988 (αριθ. πρωτ. 62465/7623/5.9.1988) σύμ¬ 
φωνη γνώμη του Ιωάννη Ρένεση, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην πε¬ 
ριοχή Αγίας Μαρίνας της νήσου Ζακύνθου, φερόμενο ως ιδιοκτησία Ιώ- 
αννη Ρένεση, όπως αυτό φαίνεται στο σχετικό πρωτότυπο διάγραμμα με 


2954 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


μαύρη γραμμή σβ κλίμακα 1:100, που θεωρήθηκε από τον Προϊστά¬ 
μενο της Διεύθυνσης Τοπογραφιχών Εφαρμογών με την αριθ. 
37176/89 πράξη του. Ακριβές αντίγραφο του διαγράμματος αυτού θα 
είναι αναρτημένο για 20 ημέρες από τη δημοσίευση της απόφασης αυ¬ 
τής στην Εφημερίδα της Κυβερνήσεως, στο Τμήμα Αρχείου Σχεδίων 
της Διεύθυνσης Τοπογραφικών Εφαρμογών του Υπουργείου Περιβάλ¬ 
λοντος, Χωροταξίας και Δημοσίων Έργων, Πουλίου και Αμαλιάδος 
17, για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών κάι 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση και γενικά 
κάθε επέμβαση για λόγους στατικούς και λειτουργικούς, εφόσον δεν αλ¬ 
λοιώνεται ο αρχιτεκτονικός χαρακτήρας και οι βασικές αρχές του κτι¬ 
ρίου. 

4. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

5. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 37173/1839 (6) 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή «Μεταξουργείο» του Δήμου Αθηναίων και ειδικότερα επί των 

οδών Μ. Αλεξάνδρου 50 και Μυλλέρου και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (ΦΕΚ 210/Α’), όπως τροποποιή¬ 
θηκαν με το άρθρο 1 (παρ. 1 και 2) του Ν. 1772/1988 «τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις» 
(ΦΕΚ 91/Α-). 

2. Τις διατάξεις της αριθ. 15883/1903/8.2.1988 κοινής απόφα¬ 
σης του Υπουργού Προεδρίας της Κυβέρνησης και του Αναπληρωτή 
Υπουργού Περιβάλλοντος, Χωροταξίας και Δημόσιων Έργων (ΦΕΚ 
142/Β"). 

3. Τις διατάξεις του άρθρου 5 (παρ. 1,2 εδάφ. γ') του Π.Δ. 51/88 
«Οργανισμός Υπουργείου Περιβάλλοντος, Χωροταξίας και Δημοσίων 


Έργων» (ΦΕΚ 19/Α’). 

4. Την από 18.11.87 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος, την οποία υιοθετεί η Δ/νση Πολεο- 
δομικού Σχεδιασμού, Τμήμα Παραδοσιακών Οικισμών, με το αριθ. 
332/Δ/89 υπηρεσιακό σημείωμα. 

5. Την από 15.2.89 εισήγηση της Δ/νσης Πολεοδομικού Σχεδια- 
σμού, Τμήμα Παραδοσιακών Οικισμών, επί των αντιρρήσεων της εν- 
διαφερομένης. 

6. Την αριθ. πρωτ. 77446/6865/16.12.87 αναφορά της Ελένης 
Βαβούρη, στην οποία διατυπώνονται αντιρρήσεις για το χαρακτηρισμό 
του παραπάνω κτιρίου ως διατηρητέου, αποφασίζουμε: - 

1. Χαρακτηρίζεται ως διατηρητέο το κτίριο που βρίσκεται στην πε¬ 
ριοχή «Μεταξουργείο» του Δήμου Αθηναίων και ειδικότερα επί των 
οδών Μ. Αλεξάνδρου 50 και Μυλλέρου, φερόμενο ως ιδιοκτησία Ελένης 
Βαβούρη, όπως φαίνεται με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:100, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την αριθ. 
37173/89 πράξη του. Ακριβές αντίγραφο του διαγράμματος αυτού θα 
είναι αναρτημένο για 20 ημέρες τουλάχιστον στο Τμήμα Αρχείου Σχε¬ 
δίων της Διεύθυνσης Τοπογραφικών Εφαρμογών του Υπουργείου Περι¬ 
βάλλοντος, Χωροταξίας και Δημοσίων Έργων από τη δημοσίευση της 
απόφασης αυτής στην Εφημερίδα της Κυβερνήσεως, για να λάβουν 
γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. Επιβάλλεται η αποκατάσταση στοιχείων 
που έχουν αφαιρεθεί ή καταστραφεί, όπως αυτά ήσαν στην αρχική 
μορφή του κτιρίου. 

3. Επιτρέπεται η επισκευή, ο εκσυγχρονισμός των εγκαταστάσεων, η 
αποκατάσταση των όψεων, η στατιστική ενίσχυση και κάθε εσωτερική 
διαρρύθμιση και επεμβάσεις για λόγους στατικούς ή λειτουργικούς, 
εφόσον δεν αλλοιώνεται ο αρχιτεκτονικός χαρακτήρας του διατηρητέου 
κτιρίου και οι βασικές αρχές της σύνθεσής του. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



